**Povestea unui vânător**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(O ciripire îndulcită-n pripă: "O pasăre ce zboară dac-ar fi iubirea,

mi-aș dori să-i fiu barem o aripă, iar cealaltă aripă să-i fie, cumva, ea...)

Aproape-amuzat de-a sa îndrăzneală

(tot zbura o pasăre un pic prea-n preajma mea),

arma am scos-o fără de pripeală,

trăgând s-omor plictisul și-așa… să vadă ea.

Pradă usoară, năravuri de gâde -

cliseu clasic întregit de-o străfulgerare:

"Ce-o fi mai plăcut? S-o admiri cum cade?

Sau să-i privești de-aproape chipu-n timp ce moare?"

(Eram pe atunci de-un cinism epocal,

așa c-am luat-o mândru-n palme sfidătoare,

cu un simplu gest, la fel de natural

cum rupe un grădinar, de-obicei, o floare.)

Rana-n aripă, sub cerul prea senin,

o fi atins vreo coardă… că-ntr-o clipă iată,

purtând stigmatul unui insolit chin

mă podidiră lacrimi pe-obraji prima dată…

(Cât ușurează plânsul atare mâhnire,

nu-mi prea păsase pân' atunci mai deloc,

obișnuind oricare stupidă pornire

să o iau în râs precum un dobitoc)

Asta-i culmea! îmi ziceam, însă, unflând prețul,

nu m-au luat deloc minuni pe-ocolite;

prea tulburat la câte-si pot pierde brusc sensul,

aripă-ajungând întru-nvățăminte.

Zborul meu părea hotărât s-atingă,

piscuri nemai atinse de vreun alt flăcăiaș;

vezi însă c,-atent, decidea să tragă,

de-undeva din ascunziș, un nu știu ce țintaș...

Ce-a urmat apoi? – Un tunet percutant…

Iar celui de-a reușit cu glonț a m-atinge,

c-o gaură-n piept, sângerând galopant,

i-am oferit plăcerea, brută, de-a mă stinge.